Spis č.: A/2014/18335
VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: Ing. Jana Capuličová
Telefón: 055/6419 881
Pracovný kontakt pre vysvetlenie výzvy: jana.capulicova@kosice.sk 

E -mail pre podanie ponuky:  2014.18335@kosice.sk

2.	Názov predmetu zákazky:
Dodávka kancelárskych potrieb a tlačív

Zákazka (objednávka) je na: dodanie tovaru

3.	Stručný opis predmetu zákazky: 
Dodávka xerografického papiera, obálok, zakladačov, skosených krabíc, spisových dosiek, daňových tlačív podľa podrobného opisu predmetu zákazky – príloha č.1. 

4.	Predpokladaná hodnota zákazky (bez DPH): 19 930,-€ 

5.	Základné zmluvné podmienky: 
-	Miesto dodania tovaru: Magistrát mesta Košice, Trieda SNP 48/A, 040 11  Košice
-	Lehota na dodanie predmetu zákazky: 30 dní od doručenia objednávky
-	Splatnosť faktúr: 30 dní odo dňa doručenia faktúry

6.	Lehota na predkladanie ponúk: do 14.08.2014, do 10:00 hod.

7.	Stanovenie ceny
-	Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

Jednotkové ceny ako aj celkové ceny uvedené v prílohe č. 3 musia byť zokrúhlené max. na 4 desatinné miesta.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuliek – príloha č. 2 a príloha č. 3 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Ponuka musí byť predložená na celý predmet zákazky.

10.	Podmienky účasti sú nasledovné:
V ponuke je potrebné predložiť:
Doklady: 
1. Skenované oprávnenie na dodanie tovaru (výpis z obchodného registra, resp. živnostenského registra – nepostačuje vytlačená kópia z webovej stránky Obchodného registra, resp. Živnostenského registra) a pod. 
2. Skenovanú špecifikáciu ponúkaného predmetu zákazky podľa položiek vyplnením prílohy č. 3.
3. Skenované výrobcom potvrdené technické parametre ponúkaného papiera s uvedením, že ponúkaný xerografický papier spĺňa požiadavky podľa technickej normy                STN EN 12281.

Podmienky účasti sú nasledovné:
1. Uchádzač musí byť oprávnený dodávať požadovaný tovar.
2. Ponúkaný predmet zákazky sa musí zhodovať s opisom predmetu zákazky podľa prílohy č.1.
3. Uchádzač musí preukázať,  že ponúkaný xerografický papier spĺňa požiadavky podľa technickej normy STN EN 12281.

11.	Kritériá na hodnotenie ponúk sú: Cena.                                                                     Spôsob hodnotenia kritéria je nasledovný: Úspešným uchádzačom bude ten, kto bude mať najnižšiu celkovú cenu za celý predmet zákazky a splní požiadavky na predmet zákazky   a podmienky účasti.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

...................................................
									Riaditeľ magistrátu

Prílohy: 
1.	Podrobný opis predmetu zákazky
2.	Ponuka uchádzača
3.	Špecifikácia predmetu zákazky podľa položiek
4.	Obálka na osobné doručovanie
5.	Obálka doručenka do vlastných rúk
6.	Kartónový zakladač pákový
7.	Skosená krabica
8.	Spisové dosky